1000 kilometrų lenktynės

„Aurum 1006 km powered by Hankook“ lenktynių festivalis – nuo 2000 m. kasmet rengiamos automobilių sporto žiedinės lenktynės laikinai įrengiamoje Palangos trasoje. Lenktynės yra ilgų distancijų oficialiai klasifikuojamos varžybos, įtrauktos į LASF sporto kalendorių. Tai jau tradicija tapęs didžiausias lenktynių festivalis Rytų Europoje, vykstantis Palangoje liepos viduryje.

Istorija 
Nuo pat pirmojo renginio 2000 m. varžybų rengėjas yra „Promo events“ (anksčiau vadinosi „Promosportas“). Rengėjų iniciatyva Palangos trasa buvo suformuota Palangos – Kretingos – Klaipėdos kelių sankirtoje. Tai unikali trasa Baltijos šalyse, sportininkai lenktyniauja bendrojo naudojimo keliais, kurie tampa lenktynių trasa tik savaitei. Specialiai renginio žiūrovams po stogu įrengiama lenktynių stebėjimo zona, varžybų dalyviams sumontuojamos techninio aptarnavimo zonos - „Pitai“ Unikali detalė yra tai kad varžybų metu dalyviai pildosi degalus komercinėje degalinėje, esančioje trasos ribose. Palangos trasa kitokių rūšių lenktynėms nenaudojama.

Lenktynėse yra dalyvavę sportininkų iš viso pasaulio: Didžiosios Britanijos, Olandijos, Belgijos, Švedijos, Ispanijos, Jungtinių Amerikos Valstijų, Rusijos, Kazachstano, Latvijos, Estijos, Lenkijos, Baltarusijos ir, žinoma, Lietuvos.

1000 km lenktynių renginys prasideda nuo ketvirtadienio ir tęsiasi iki pat šeštadienio vakaro. Varžybų atidarymas vyksta Palangos Vytauto gatvėje, dalyviai privalo dalyvauti parade, vyksta „Super Sprint“ lenktynės. Tarp naktinio kino, koncertų naktimis bei kitų pramogų bei atrakcijų vyksta „Drift“ (šonaslydžio), „Drag Show“, slalomo, bei mechanikų bėgimo lenktynes.

Nuo 2014 m. po kelio darbų truputį pakito trasos konfigūracija.

Trasos rekordas priklauso estui Ralf Aron – 1 min. 08,396 sek. Šį rezultatą jis parodė 2021 metais per "Super Pole" kvalifikaciją su Porsche 911 GT3 Cup Gen2. Greičiausiai lenktynių metu nuvažiuoto rato rekordas priklauso Jonui Gelžiniui – 1 min. 09,106 sek. kurį jis pasiekė 2021 m. su Porsche 911 GT3 Cup Gen2. Lenktynių trukmės rekordas priklauso „Circle K milesPlus Racing Team“ komandai ir buvo pasiektas 2019 m. – 8 val. 37 min. 26,121 sek.

Daugiausia, net 15 pergalių šiose lenktynėse iškovojo Porsche automobiliai.

Pavadinimų kaita 
Dėl kintančių rėmėjų kito oficialus varžybų pavadinimas:

Klasės 
Lenktynėse gali dalyvauti visi automobiliai, kurie yra ne greitesni, nei FIA GT3 (įskaitant GT3). Automobiliai skirstomi į klases pagal šių Lenktynių Techninius reikalavimus, remiantis FIA standartų reikalavimais. Nuo 2015 m. dalyvauti gali tik automobiliai su stogo konstrukcija. Nuo 2017 m. visi dalyviai važiuoja su vienodomis Hankook padangomis. 

 GT – FIA GT3 automobiliai (257A str.), FIA R – GT automobiliai (256 str.) bei automobiliai, pagaminti pagal SRO „GT4 European Series“ techninius reikalavimus (su galiojančia arba pasibaigusia homologacija). Automobiliai, kurie atitinka GT klasės principus, bet nebuvo gaminami pagal FIA/SRO homologacijos reikalavimus, pavyzdžiui, kai paprastas automobilis perdaromas į serijinės gamybos sportinį automobilį į („Porsche“, „Ferrari“ ar kt.). Organizatorius gali suskirstyti automobilius į 2 arba 3 pogrupius (GT3, GT4 ir „ GT Open “), jei užsiregistravo būtinas atskirai klasifikacijai suformuoti automobilių skaičius.
 TCR – automobiliai, paruošti pagal „ TCR International Series “ reikalavimus ir atitinkantys „Aurum 1006 km Powered by Hankook“ lenktynių techninių reikalavimų priedus ir TCR ilgų nuotolių sąlygas.
 TC – kėbuliniai automobiliai; paruošti pagal FIA taisykles A – ir N – grupei (254 str. ir 255 str.), FIA taisykles R – grupėms (260, 260D ir 261 str.) ir šias taisykles TC klasei. TC klasė bus suskirstyta į pogrupius TC1 – TC4 pagal apskaičiuotą variklio darbinį tūrį.
 SP – specialūs automobiliai; automobiliai, kurie nepriskiriami jokiai kitai klasei ir rėminės konstrukcijos automobiliai. Elektriniai ir hibridiniai automobiliai gali startuoti tik pateikus specialų prašymą. Šis prašymas turi būti pateiktas organizatoriui ne vėliau kaip likus 3 mėnesiams iki lenktynių. SP klasės automobiliai bus suskirstyti į SP1 – SP3 ir SPE elektrinių / hibridinių automobilių pogrupius, apskaičiuojant variklio darbinį tūrį.
 D – dyzeliniai automobiliai; automobiliai su dyzeliniais varikliais.
 A3000 – iki 2018 m. (imtinai) egzistavusi grupė automobiliams iki 3l variklio kubatūros. Automobiliai virš 3l buvo priskiriami A3000+ klasei.

Statistika 
Nugalėtojai absoliučiose įskaitose:

Nuorodos 
 Oficiali svetainė

Šaltiniai 

Automobilių lenktynės
Lietuvos automobilių sportas
Automobilių sporto renginiai‎
Palanga